Nos Mathildis, comitissa Nivernensis, notum facimus universis quod nos, ob remedium anime nostre et antecessorum nostrorum, et pro nostro anniversario in ecclesia Beati-Stephani Senon. annuatim imperpetuum, post decessum nostrum, honorifice faciendo, dedimus imperpetuum et concessimus predicte ecclesie Senon., et capitulo ipsius ecclesie, decem libras turon. annui redditus in censa nostra Autissiod. annuatim percipiendas in crastino Focorum. Volumus etiam et precipimus ut episcopus Autissiod., qui pro tempore fuerit, in personam heredis vel successores nostri excommunicationis et in terram ipsius interdicti sententias proferat si contra donum istud venire attemptaverit ullo modo, non relaxaturus ipsas quousque de predicto redditu dicto capitulo fuerit plenarie satisfactum. In cujus rei testimonium sigillum nostrum presentibus litteris duximus apponendum. Datum, apud Clamiciacum, die dominica post festum Beati-Nicolai anno Domini Mº CCº Lº secundo, mense decembri.